కొమరంభీం జిల్లా
కొమరంభీం జిల్లా, తెలంగాణలోని 31 జిల్లాలలో ఒకటి.[1] జిల్లా పరిపాలనా కేంద్రం అసిఫాబాద్
2016 అక్టోబరు 11న కొత్తగా అవతరించిన ఈ జిల్లాలో 2 రెవిన్యూ డివిజన్లు (ఆసిఫాబాద్, కాగజ్‌నగర్), 15 రెవెన్యూ మండలాలు,నిర్జన గ్రామాలు 17తో కలిపి 419 రెవెన్యూ గ్రామాలు ఉన్నాయి.[2]కొత్తగా ఏర్పడిన ఈ జిల్లాలోని 15 రెవిన్యూ మండలాలు మునుపటి అదిలాబాద్ జిల్లాకు చెందినవే. పునర్య్వస్థీకరణలో మూడు కొత్త మండలాలు ఏర్పడ్డాయి.
జిల్లాలో ఏర్పడిన కొత్త పంచాయితీలతో కలుపుకొని 334 గ్రామ పంచాయితీలు ఉన్నాయి.[3]
నిజాంకు వ్యతిరేకంగా పోరాడిన గిరిజనౌద్యమకారుడు కొమురం భీమ్ పేరు ఈ జిల్లాకు పెట్టబడింది. ఈ జిల్లా పరిపాలన కేంద్రం ఆసిఫాబాద్. ఈ జిల్లాలోని అన్ని మండలాలు పూర్వపు ఆదిలాబాదు జిల్లాకు చెందినవి.
కొమరంభీం జిల్లా విస్తీర్ణం: 4,878 చ.కి.మీ. కాగా, జనాభా: 5,92,831, అక్షరాస్యత: 52.62 శాతంగా ఉన్నాయి.
సిర్పూర్ (యు) లింగాపూర్ * జైనూర్ తిర్యాని ఆసిఫాబాద్ కెరమెరి వాంకిడి రెబ్బెన బెజ్జూర్ పెంచికలపేట్ * కాగజ్‌నగర్ కౌటాల చింతలమానేపల్లి * దహెగాన్ సిర్పూర్ (టి)
గమనిక:* పునర్య్వస్థీకరణలో భాగంగా ఏర్పడిన కొత్త మండలాలు.
వర్గం:తెలంగాణ జిల్లాలు వర్గం:కొమరంభీం జిల్లా